Maureen Gardner

Maureen Dyson (o.s. Gardner, 12. marraskuuta 1928 – 2. syyskuuta 1974) oli brittiläinen pika-aitajuoksija ja olympiamitalisti.

Maureen Gardner sijoittui Oslon EM-kilpailuissa 1946 viidenneksi 100 metrin juoksussa ajalla 12,2 s ja neljänneksi 4 × 100 metrin viestijuoksussa ajalla 48,7 s. Lontoon 1948 olympialaisissa hän saavutti 80 metrin aitajuoksussa olympiahopeaa ajalla 11,2 s. Hän hävisi niukasti kisoissa kaikkiaan neljä kultamitalia voittaneelle, itseään kymmenen vuotta vanhemmalle Fanny Blankers-Koenille. Hän juoksi viimeisen osuuden Britannian joukkueessa, joka sijoittui 4 × 100 metrin viestijuoksussa neljänneksi ajalla 48,0 s.

Maureen Gardner avioitui ja saavutti Maureen Dyson -nimisenä Brysselin EM-kilpailuissa 1950 hopeaa 80 metrin aitajuoksussa ajalla 11,6 s. Hän hävisi 0,5 sekuntia Fanny Blankers-Koenille.

Lähteet

 
 
 

Brittiläiset pika-aitajuoksijat
Brittiläiset pikajuoksijat
Brittiläiset olympiamitalistit
Vuonna 1928 syntyneet
Vuonna 1974 kuolleet